Misi: XX-Ray

***Misi: XX-Ray*** ialah sebuah telefilem & siri televisyen cereka sains cinta & aksi Malaysia 2006-2007 arahan Aziz M. Osman untuk siaran TV3. Ia merupakan pembikinan semula daripada siri filem *[[XX Ray]]* dan *[[XX Ray II]]* untuk zaman 2000-an yang dibintangi oleh  Syed Aiman, Raja Farah, Qazem Nor, Munir Phyne Ballerz, A. R. Badul, Farah Putri Mulyani, Nisha Dirr, Kamarool Haji Yusoff, Ramli Harun, Awal Ashaari, Yasmin Haron dan Linda Hashim.

Siri TV ini terdiri daripada sebuah telefilem di *slot Cerekarama* pada 15 April 2006 (Sabtu, 9 malam), sebagai pengenalan. Ia dibintangi oleh Syed Aiman, Linda Hashim, Que Haidar dan Erry Putra. Diikuti dengan drama rantaian 26 episod yang terbahagi kepada dua musim dan turut berganti pelakon. Musim pertama disiarkan dalam slot *Lestary* (Selasa, 9 malam) sebanyak 13 episod dari 18 April hingga 11 Julai 2006. Diikuti musim kedua dalam slot *Aksi* (Isnin, 9 malam), sebanyak 13 episod mulai 5 Februari hingga 7 Mei 2007.

## Sinopsis
*Misi: XX-Ray* mengisahkan seorang pelajar universiti bernama Arill (Syed Aiman) yang menemui seutas jam tangan yang menyebabkan dia mengalami masalah kehalimunan, lalu terpaksa mencari penawar bersama dua rakannya, Eyza (Farah Putri Mulyani) dan Jali (Munir Phyne Ballerz) serta dua perisik bernama Mid (Kamarool Haji Yusoff) dan Mud (Ramli Harun) yang membantu memberikan maklumat rahsia pada Arill (Syed Aiman) untuk memudahkan pencariannya. Yang dicari-cari Arill (Syed Aiman) ialah seorang mahasiswa bernama Amir (Aziz M Osman sebagai Pengarah) yang telah pulih setelah lama menjadi halimunan, dengan harapan Amirlah (Aziz M Osman sebagai Pengarah) yang mengetahui penawarnya. Pada masa yang sama, Arill (Syed Aiman) menghadapi rintangan, khususnya dari Daniel yang berusaha mencungkil rahsia Arill (Syed Aiman) dan cuba menggagalkan misinya, dan juga perangkap cinta tiga segi yang dicetuskan oleh kedatangan Marini (Raja Farah) sebagai penggoda.

## Pelakon Telefilem
* Syed Aiman sebagai Arill
* Erry Putra sebagai Daniel
* Que Haidar sebagai Jali
* Linda Hashim sebagai Eyza
* Kamarool Haji Yusoff sebagai Mid
* Ramli Harun sebagai Mud

## Pelakon
* Syed Aiman sebagai Arill
* Raja Farah sebagai Marini
* Qazem Nor sebagai Daniel
* Munir Phyne Ballerz sebagai Jali
* A. R. Badul sebagai Dahlan (ayah Daniel) (musim 1)
* Farah Putri Mulyani  (musim 1) dan Nisha Dirr (musim 2) sebagai Eyza
* Kamarool Haji Yusoff sebagai Mid (musim 1)
* Ramli Harun sebagai Mud (musim 1)
* Awal Ashaari sebagai Awaluddin (musim 2)
* Yasmin Haron sebagai Men (musim 2)
* Linda Hashim sebagai Norhazlinda (musim 2)
## Artis Jemputan
* Nora Danish sebagai Anak Ezya (musim 1 Episod 1)
* Henzi Andalas sebagai Professor Denzi (musim 1 Episod 1)
* Farid Kamil sebagai Zahari (Musim 2 Episod 5)

## Penerbitan
*Misi: XX-Ray* diterbitkan oleh Ace Motion Pictures, syarikat penerbitan televisyen dan filem milik Aziz M. Osman dan Nor Aliah Lee. Kata Aziz, biarpun masih menggunakan perkataan *XX-Ray*, namun jalan cerita yang ditonjolkan dalam drama itu adalah berbeza dengan versi filem yang pernah dihasilkan.

Usaha penggambaran siri ini memanfaatkan teknologi terbaru yang boleh didapati dalam negara berbanding filem asal. Aziz menjelaskan bahawa dari segi teknikalnya agak sukar sedikit, kerana Syed Aiman selaku pemegang watak utama yang halimunan, terpaksa memakai sut hijau sepanjang penggambaran, juga turut memastikan bahawa latar penggambaran tidak kelihatan warna hijau sedikit pun. Aiman pula berkongsi pengalaman bagaimana Aziz yang mengarahkannya untuk bergerak dan menyelaras suara ketika dalam sut hijau tersebut.

## Rujukan

## Pautan luar